Кінтэкс

**«Кінтэкс»** — дзяржаўнае прадпрыемства Баўгарыі, заснаванае ў 1966 годзе для збыту айчыннай зброі за мяжу.

На 2020 год прадпрыемства пастаўляла абаронным ведамствам краінаў Азіі, Афрыкі і Лацінскай Амэрыкі: пальную зброю і боепрыпасы да яе, а таксама запчасткі да танкаў і бронетранспартэраў, верталётаў і самалётаў. Спадарожна «Кінтэкс» прадаваў трэнажоры да зброі, прылады сачэньня, радыёлякацыі і сувязі.

## Вырабы
На 2020 год «Кінтэкс» пастаўляў за мяжу 9 відаў пальнай зброі:
* 4 узоры пісталетаў і 2 узоры рэвальвэраў «Аркус» з патронам 9х19 мм;
* пісталет-кулямёт «Арсэнал Шыпка»;
* 26 узораў аўтаматаў «Арсэнал»;
* 2 узоры ручных кулямётаў «Арсэнал» з патронам 5,56х45 і 7,62х39 мм;
* 8 узораў кулямётаў «Арсэнал» з патронам 7,62х54 мм;
* 13 узораў ручных гранатамётаў «Аркус», «Арсэнал» і «Касьцёр» калібрам 40 мм, зь іх 9 падрульных, у тым ліку для расейскіх аўтаматаў Калашнікава (АК-47, АК-74, АК-101, АК-103, АКМ і АКМС) і амэрыканкіх — М16;
* 2 узоры супрацьтанкавых гранатамётаў «Арсэнал» калібрам 40 (ручны) і 73 мм;
* 6 узораў мінамётаў «Арсэнал» калібрам 60, 81, 82 і 120 мм;
* 2 узоры зэнітных гарматаў калібрам 23 мм для сухапутнага войска і флёту.

Таксама прадавалі 15 відаў боепрыпасаў:
* 8 узораў патронаў калібрам 5,45х39,5, 5,56х45, 5,6х15, 7,62х39, 7,62х51, 7,62х54, 9х18 і 9х19 мм для ручной стралковай зброі;
* 7 узораў патронаў калібрам 23х115, 23х152 і 30х165 мм да станкавых кулямётаў самалётаў і танкаў;
* 32 узоры гранатаў калібрам 30 і 40 мм для гранатамётаў, у тым ліку для падрульных;
* 16 узораў супрацьтанкавых гранатаў калібрам 40, 57 і 85 мм для ручных супрацьтанкавых гранатамётаў РПГ-7В і АТГЛ;
* 4 узоры аднаразовых перанасных гранатамётаў калібрам 73 мм, у тым ліку РПГ-22;
* 8 узораў гранатаў для станкавага процітанкавага гранатамёта СПГ-9 «Дзіда»;
* 4 узоры гранатамётных гранатаў для гарматаў 2А28 «Гром» на баявых машынах пяхоты;
* 2 узоры супрацьтанкавых кіраваных ракетаў калібрам 93 і 125 мм пад назвамі «Метыс» і «Малютка»;
* 15 узораў артылерыйскіх снарадаў калібрам 57, 100, 122, 125, 130 і 152 мм, у тым ліку для танкаў, РСЗА «Град» і зэнітных гарматаў С-60;
* 18 узораў артылерыйскіх мінаў калібрам 60, 81, 82, 120 і 160 мм;
* 17 узораў баявых ручных гранатаў;
* 12 узораў авіябомбаў, у тым ліку бэтонапрабівальныя БетАБ-500;
* 3 узоры імітатараў паветраных цэляў;
* 9 узораў паветраных некіраваных ракетаў калібрам 57 і 80 мм.

Урэшце «Кінтэкс» прадаваў:
* запалы для ручных і гранатамётных гранатаў, мінаў, снарадаў, ракетаў і бомбаў, а таксама запальнікі для патронаў і сыгнальную піратэхніку;
* 3 узоры дымавых і шумавых шашак;
* прылады сувязі — 3 узоры палявых тэлефонаў ТА-57, ТАП-77 і ТАП-2000, радыёстанцыі Р-33М і радыёпрымачы Р-163 ды Р-173, 2 узоры наземных перанасных радараў ХП-100М і С-90, 7 узораў прыладаў радыёглушэньня;
* прыборы навядзеньня і сачэньня — 4 узоры аптычных і лазэрных прыцэлаў, 4 узоры начных прыцэлаў, 5 узораў прыбораў начнога бачаньня (у тым ліку для верталёта) і 4 узоры цеплавізараў; 
* 4 узоры сыстэмы кіраваньня агнём «Вулкан» для батальёну палявой артылерыі («Вулкан-Б»), мінамётнай батарэі («Вулкан-М»), батальёну РСЗА («Вулкан-Р») і батальёну самаходных гарматаў («Вулкан-Ц»);
* 4 узоры бронекамізэлек.

## Мінуўшчына
У 1966 годзе ўрад Баўгарыі заснаваў прадпрыемства «Кінтэкс» для продажу мясцовага ўзбраеньня за мяжу. Пераважнымі пакупнікамі сталі абаронныя ведамствы краінаў Азіі, Афрыкі і Лацінскай Амэрыкі. 30 сакавіка 1992 году прадпрыемства пераўтварылі ў таварыства з абмежаванай адказнасьцю.

## Крыніцы

## Вонкавыя спасылкі
* 

Катэгорыя:Абарончыя кампаніі
Катэгорыя:Сафія
Катэгорыя:Эканоміка Баўгарыі
Катэгорыя:Зьявіліся ў 1966 годзе